recursal/SuperWikiNEXT-32B huggingface dataset:
**বানদুং** হল ইন্দোনেশিয়া এর জাভা দ্বীপ এর পশ্চিম জাভা রাজ্য বা প্রদেশ এর রাজধানী ও বৃহত্তম প্রদেশ।শহরটি জাভা দ্বীপ এর পশ্চিম দিকে অবস্থিত।এই শহর থেকে ইন্দোনেশিয়া এর প্রধান ও রাজধানী শহর জাকার্তা ১৫০ কিলোমিটার বা ৯৩ মাইল দূরে পশ্চিম দিকে অবস্থিত।শহরটি জন সংখ্যার হিসাবে দেশের তৃতীয় বৃহত্তম।এটি দেশের দ্বিতীয় বৃহত্তম মহানগর।এই মহা নগরের জন সংখ্যা ৮.২ মিলিয়ন বা ৮২ লক্ষের কাছা কাছি।শহরটি এক সময় ডিচ ইস্ট ইন্ডিয়ার অধিনে ছিল।সেই সময় এই শহর থেকে দেশের অন্য অংশ ও রাজধানী জাকার্তার মধ্যে যোগাযোগ রক্ষা করত এই শহর।এই মহানগরীয় শহরটি মোট দুটি পৌর সংস্থা ও ৩৮ টি শহর নিয়ে গঠিত হয়েছে।এই মহানগরটির মোট আয়তন হল ১৮৭৬ বর্গ কিলোমিটার।

অবস্থান
-------

বানদুং শহরটি পশ্চিম জাভা রাজ্যের পশ্চিম দিকে অবস্থিত।এটি জাকার্তা শহর থেকে ১৫০ কিলোমিটার দক্ষিণ পূর্বে অবস্থিত।এই শহরটি সমুদ্র সমতল থেকে মোট ৭৬৮ মিটার বা ২৫৬০ ফুট উচ্চতায় অবস্থিত।এই শহর ৬.৫৫ ডিগ্রী উত্তর ও ১০৭.৬ ডিগ্রী পূর্বে অবস্থিত।এই শহরটি জাভা দ্বীপ এর উত্তর তীর ও দক্ষিণ তীর থেকে প্রায় সমান দূরত্বে অবস্থিত।

ইতিহাস
------

শহরটি ১৪ শো খ্রিষ্টাব্দ থেকে এই শহর ধীরে ধীরে গড়ে উঠেছে।শহরটি দেশ স্বাধীনতার আগে ডাচ ইস্ট ইন্ডিয়া এর অধিনে ছিল।দেশ স্বাধিন এর পর শহরটির দূরত্ব উন্নয়ন শুরু হয়।শহরের জন সংখ্যাও বাড় তে থাকে।

জনসংখ্যা
--------

জন সংখ্যার হিসাবে শহরটি বর্তানে দেশের দ্বিতীয় বৃহত্ত মহানগর ও তৃতীয় বৃহত্ত শহর।আয়তনের হিসাবে শহরটি দেশের দ্বিতীয় বৃহত্ত।এই শহরে মোট ২.৫ মিলিয়ন মানুষ বসবাস করে এবং মহানগর বা বৃহত্তম বানদুং এলাকায় ৮.২ মিলিয়ন মানুষ বসবাস করে।

যোগাযোগ ব্যবস্থা
----------------

### সড়ক

এই শহরটি সড়ক পতের দ্বারা সমগ্র জাভা দ্বীপ এর সঙ্গে ভালো ভাবে যুক্ত রয়েছে।এই শহরটি জাকার্তা এর সঙ্গে ১৫০ কিমি দীর্ঘ মহাসড়ক দ্বারা যুক্ত।

### রেল

#### উচ্চগতির রেল

ইন্দোনেশিয়া সরকার দেশের রাজধানী জাকার্তা থেকে **বানদুং** পর্যন্ত একটি উচ্চগতির রেলপথ নির্মাণের প্রকল্প গ্রহণ করেছে।এই **জাকার্তা- বানদুং হাইস্পিড রেলপথ**  বা *জাকার্তা বানদুং উচ্চ-গতির রেল প্রকল্প*  হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেলপথ।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষণা করে ইন্দোনেশিয়া সরকার।এই রেলপথ ( জাকার্তা থেকে বানদুং) নির্মাণে খরচ ধরা হয়েছে ৫.১৩৫ মার্কিন ডলার।

আরও দেখুন
---------

জাকার্তা-বানদুং হাইস্পিড রেলপথ

তথ্যসূত্র
---------

1. ↑  *বানদুং* উদ্ধৃতি টেমপ্লেট ইংরেজি প্যারামিটার ব্যবহার করেছে (link) [*স্থায়ীভাবে অকার্যকর সংযোগ*]
2. ↑  "ইন্দোনেশিয়ার উচ্চগতির রেলওয়ে প্রকল্প বাধাগ্রস্ত যাত্রা"। সংগ্রহের তারিখ ২৫-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
3. ↑  "Jakarta-Bandung high-speed railway to get chinese loan"। সংগ্রহের তারিখ ২৫-১১-২০১৬।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
মূল জার্মান সংস্করণের প্রচ্ছদ
স্বপ্নের ব্যাখ্যা (জার্মান: ডেই ট্রামদেউতুং)মূল জার্মান সংস্করণের শিরোনাম পৃষ্ঠা লেখক সিগমুন্ড ফ্রয়েড-এর লেখা ১৮৯৯ সালের একটি বই, (ফ্রয়েড) সাইকোএনালিসিস এর প্রতিষ্ঠাতা,যেখানে লেখক স্বপ্নের ব্যাখ্যা সম্পর্কিত বিষয়ের সাথে তার অজ্ঞান তত্ত্বটি পরিচয় করিয়ে দিয়েছিলেন এবং পরে কী কী ইডিপাস কমপ্লেক্সের তত্ত্বে পরিণত হবে তা নিয়ে আলোচনা করেছেন। ফ্রেয়াড কমপক্ষে আটবার বইটি সংশোধন করেছিলেন এবং তৃতীয় সংস্করণে একটি বিস্তৃত অংশ যুক্ত করেছিলেন যা উইলহেম স্টেকেলের প্রভাব অনুসরণ করে স্বপ্নের প্রতীককে খুব আক্ষরিক অর্থে বিবেচনা করে। ফ্রেয়াড এই কাজ সম্পর্কে বলেছেন,"এর অন্তর্দৃষ্টি যেমন কারও কাছে আসে তবে আজীবন একবারই।"

১৯০০ সালের কোনো তারিখে, বইটির  প্রথম ৬০০ কপি সংস্করণ  প্রকাশিত হয়েছিল, যা আট বছরের জন্য বিক্রি হয়নি। স্বপ্নের ব্যাখ্যা পরবর্তীতে  জনপ্রিয়তা লাভ করে এবং ফ্রেয়াড-এর  জীবদ্দশায় এর আরও সাতটি সংস্করণ প্রকাশিত হয়েছিল।

বইটির দৈর্ঘ্য এবং জটিলতার কারণে ফ্রেয়াড অন ড্রিমস নামে একটি সংক্ষিপ্ত সংস্করণও লিখেছিলেন। মূল পাঠ্যটি ফ্রেয়াড-এর  অন্যতম উল্লেখযোগ্য রচনা হিসাবে ব্যাপকভাবে বিবেচিত।

পটভূমি
------

ফ্রেয়াড ১৮৯৫ সালের গ্রীষ্মকালে অস্ট্রিয়াতে গ্রিনজিংয়ের কাছাকাছি - শ্লোস বেল্লভু এ গ্রীষ্ম কাটিয়েছিলেন, যেখানে তিনি দ্যা ইন্টারপ্রিটেশন অফ ড্রিমস-এর লেখার কাজ শুরু করেছিলেন। উইলহেম ফ্লাইসকে ১৯০০ সালের একটি চিঠিতে তিনি স্থানটির স্মরণে লিখেছিলেন:

"আপনি কি মনে করেন যে কোনও দিন বাড়িতে মার্বেলের ট্যাবলেট বসানো হবে, যা এই শব্দগুলি দিয়ে লেখা: 'এই বাড়িতে ২৪ জুলাই ১৮৯৫-এ ডঃ সিগম. ফ্রেয়াড-এর কাছে স্বপ্নের গোপন

রহস্য প্রকাশ পেয়েছিল।ফ্রেয়াড'? এই মুহুর্তে আমি দেখছি এটির সামান্য সম্ভাবনা "- ফ্রেয়াড, উইলহেম ফ্লাইসকে ১২ জুন, ১৯০০-এর একটি চিঠিতে লিখেছিলেন।

শ্লোস বেলভ্যুতে থাকাকালীন ফ্রেয়াড তার 'ইরমার ইনজেকশন' এর বিখ্যাত স্বপ্ন দেখেছিলেন। তার পড়া ও স্বপ্নের বিশ্লেষণের ফলে তিনি ১৮৯৫ সালে একজন রোগীর চিকিৎসা সম্পর্কে ভুল ধারণা থেকে মুক্তি পেয়েছিলেন। ১৯৬৩ সালে, বেলে ভ্যু ম্যানরটি ভেঙে ফেলা হয়েছিল, তবে আজ অস্ট্রিয়ান সিগমান্ড ফ্রেয়াড সোসাইটি কর্তৃক ঠিক সেই শিলালিপি সহ একটি স্মৃতি ফলক স্থাপন করা হয়েছে।
**শনির হাওর**
**শনির হাওর** বাংলাদেশের বৃহত্তর সিলেটের সুনামগঞ্জ জেলায় অবস্থিত একটি হাওর।

অবস্থান ও পরিচিতি
-----------------

সুনামগঞ্জ জেলার তাহিরপুর উপজেলার দক্ষিণে এ হাওরের অবস্থান। বিশ্বম্ভরপুর ,তাহিরপুর ও জামালগঞ্জ উপজেলা নিয়ে শনির হাওর অবস্থিত। আয়তন ৬৬৩৮ হেক্টর। হাওরের চারদিকে প্রায় ৬০টি গ্রাম আছে। হাওরটির পুর্বে রক্তিনদী ও উত্তর-পশ্চিমদিকে বৌলাই নদী। হাওরের প্রায় ৪০ভাগ উচু জমি সেচের অভাবে অনাবাদী পড়ে থাকে। এই হাওরে ১১টি বিল আছে। বিলগুলো হল সোনাতলাবিল, বড়বিল, সেফটিবিল, রামচন্নাবিল, ফেলবাঙ্গাবিল, কালির ঘেউবিল, দিঘাফছমাবিল, দাওয়াবিল, টুলিবাড়িবিল, তিনবিল ও আরাবাদিবিল। এসব বিলে প্রচুর পরিমান দেশীয় প্রজাতির মাছ পাওয়া যায়। শনির হাওরে বর্তমানে শুধু বোরোধান চাষ হয়। তবে এক সময় এ হাওরে গোল আলু, মিস্টি আলু, সরিষা, গম ও পাঠ চাষ হত।

শীত মৌসুমে পানি শুকিয়ে কমে গেলে এখানকার প্রায় ২৪টি বিলের পাড় (স্থানীয় ভাষায় *কান্দা*) জেগে উঠলে শুধু কান্দা'র ভিতরের অংশেই আদি বিল থাকে, আর শুকিয়ে যাওয়া অংশে স্থানীয় কৃষকেরা রবিশস্য ও বোরো ধানের আবাদ করেন। এসময় এলাকাটি গোচারণভূমি হিসেবেও ব্যবহৃত হয়। বর্ষায় থৈ থৈ পানিতে নিমগ্ন হাওরের জেগে থাকা উঁচু কান্দাগুলোতে আশ্রয় নেয় পরিযায়ী পাখিরা —রোদ পোহায়, জিরিয়ে নেয়। কান্দাগুলো এখন (২০১২) আর দেখা যায় না বলে স্থানীয় এনজিও ও সরকারি ব্যবস্থাপনায় সেখানে পুঁতে দেয়া হয়েছে বাঁশ বা কাঠের ছোট ছোট বিশ্রাম-দণ্ড।

জীববৈচিত্র্য
------------

মৎস্যসম্পদ
----------

প্রায় ২০০ প্রজাতির মাছ রয়েছে। এ হাওরের বিখ্যাত মাছের মধ্যে প্রথমেই উল্লেখ করা যায় মহাশোলের কথা।

উদ্ভিদবৈচিত্র্য
---------------

সংরক্ষণ
-------

আরও দেখুন
---------

* বাংলাদেশের হাওরের তালিকা

তথ্যসূত্র
---------

1. ↑  "শনির হাওর"। *বাংলাদেশ জাতীয় তথ্য বাতায়ন*। ২৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।
2. ↑  "শনির হাওরে 'প্রাণ' আছে"। *দৈনিক প্রথম আলো*। ২১ এপ্রিল ২০১৭। সংগ্রহের তারিখ ১৪ ফেব্রুয়ারি ২০২০। [*স্থায়ীভাবে অকার্যকর সংযোগ*]
3. ↑  "শনির হাওর রক্ষায় হাজারো কৃষকের যুদ্ধ"। *দৈনিক কালের কণ্ঠ*। ১১ এপ্রিল ২০১৭। ১৮ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।

বহিঃসংযোগ
---------
**জেন এমিলি টমলিনসন**, সিবিই (২১ ফেব্রুয়ারি, ১৯৬৪ – ৩ সেপ্টেম্বর, ২০০৭) ছিলেন একজন অপেশাদার ইংরেজ অ্যাথলেট যিনি টার্মিনাল ক্যান্সারে আক্রান্ত হওয়া সত্ত্বেও অ্যাথলেটিক চ্যালেঞ্জের একটি সিরিজ সম্পন্ন করে দাতব্য প্রতিষ্ঠানের জন্য £১.৮৫ মিলিয়ন পাউন্ড অর্থ সংগ্রহ করেছিলেন।

১৯৯১ সালে ২৬ বছর বয়সে স্তন ক্যান্সারের জন্য তার চিকিৎসা করা হয়েছিল; কিন্তু ২০০০ সালে সারা শরীর জুড়ে এই রোগ ছড়িয়ে পড়েছিল। পরবর্তী ছয় বছরে টমলিনসন তিনবার লন্ডন ম্যারাথনে, লন্ডন ট্রায়াথলনে দু’বার, নিউ ইয়র্ক ম্যারাথনে একবার এবং পুরো ইউরোপ ও মার্কিন যুক্তরাষ্ট্র জুড়ে সাইকেল চালিয়েছিলেন।

জীবনীক্রম
---------

জেন এমিলি গোয়ার্ড ১৯৬৪ সালে ইয়র্কশায়ারের ওয়েকফিল্ডে জন্মগ্রহণ করেছিলেন। ১৯৯০ সালে, টমলিনসন লিডস বিশ্ববিদ্যালয়ে গণিত অধ্যয়নের জন্য আবেদন করেছিলেন।

তিনি মাইক টমলিনসনকে বিয়ে করেছিলেন।

জেন টমলিনসন ২০০৭ সালে ৪৩ বছর বয়সে মৃত্যুবরণ করেছিলেন।

তথ্যসূত্র
---------

1. ↑  "Birth details at freebmd.org.uk"। freebmd.org.uk। ৩১ ডিসেম্বর ২০১৩। সংগ্রহের তারিখ ১ জানুয়ারি ২০১৪।
2. ↑  "Obituary: Jane Tomlinson"। BBC। ৪ সেপ্টেম্বর ২০০৭।
3. 1 2  "Obituary – Jane Tomlinson"। London: The Daily Telegraph। ৬ সেপ্টেম্বর ২০০৭। [*স্থায়ীভাবে অকার্যকর সংযোগ*]
4. ↑
5. ↑  "Obituary – Jane Tomlinson"। *The Times*। London। ৫ সেপ্টেম্বর ২০০৭।
6. ↑  "Husband speaks of Jane heartbreak"। BBC। ১৪ সেপ্টেম্বর ২০০৭।
7. ↑  "Jane Tomlinson loses cancer fight"। BBC। ৪ সেপ্টেম্বর ২০০৭।

বহিঃসংযোগ
---------

* জেনের আবেদন
**যৌন নৈতিকতা** (**যৌন নীতিশাস্ত্র** নামেও পরিচিত) হল দর্শনের একটি শাখা যা যৌন আচরণে নীতিশাস্ত্র বা নৈতিকতা বিবেচনা করে। যৌন নৈতিকতা একটি সামাজিক, সাংস্কৃতিক, এবং দার্শনিক দৃষ্টিকোণ থেকে আন্তঃব্যক্তিক সম্পর্ক এবং যৌন কার্যকলাপ বুঝতে, মূল্যায়ন ও সমালোচনা করতে চায়। কিছু লোক মানব যৌনতার দিকগুলো বিবেচনা করে, যেমন লিঙ্গ সনাক্তকরণ এবং যৌন অভিযোজন, সেইসাথে সম্মতি, যৌন সম্পর্ক এবং বংশবৃদ্ধি, যৌন নৈতিকতার সমস্যাগুলোর জন্ম দেয়।

ঐতিহাসিকভাবে, যাকে যৌন নৈতিক বলে গণ্য করা হয় তার প্রচলিত ধারণাগুলো দর্শন ও ধর্মীয় শিক্ষার সাথে যুক্ত। অতি সম্প্রতি, নারীবাদী আন্দোলন যৌন কার্যকলাপে ব্যক্তিগত পছন্দ এবং সম্মতির উপর জোর দিয়েছে।

পরিভাষা ও দার্শনিক প্রসঙ্গ
--------------------------

*নীতিশাস্ত্র* এবং *নৈতিকতা* শব্দগুলো প্রায়ই পরস্পর বিনিময়যোগ্যভাবে ব্যবহৃত হয়, তবে কখনও কখনও *নীতিশাস্ত্র* আন্তঃব্যক্তিক মিথস্ক্রিয়াগুলোর জন্য সংরক্ষিত থাকে এবং *নৈতিকতা* আন্তঃব্যক্তিক এবং অন্তর্নিহিত উভয় সহজাত প্রশ্নগুলোকে কভার করতে ব্যবহৃত হয়।

আরও দেখুন
---------

* অশ্লীল যৌনচিত্রণ বিরোধিতা
* মুক্ত ভালোবাসা
* ধর্ম ও যৌনতা
* যৌনতার অধিকার
* যৌন-ইতিবাচক আন্দোলন
* যৌন ও প্রজনন স্বাস্থ্য এবং অধিকার
* যৌন হয়রানি
* যৌন সামগ্রিকীকরণ

তথ্যসূত্র
---------

1. ↑  "Sexual Ethics | Encyclopedia.com"। *www.encyclopedia.com*।
2. ↑  "ethics"। *Wiktionary, the free dictionary* (ইংরেজি ভাষায়)। ২০২৪-০৩-১৪।

বহিঃসংযোগ
---------

* উইকিমিডিয়া কমন্সে যৌন নৈতিকতা সম্পর্কিত মিডিয়া দেখুন।
জর্ডানে সেহরির জন্য টেবিলে কী কী খাবার পরিবেশন করা হয় তার একটি উদাহরণ।
**সেহরি** বা **সেহেরি** বা **সাহরী** (আরবি: سحور, প্রতিবর্ণীকৃত: *সুহুর*, অনুবাদ 'ঊষার পূর্বের খাবার বা ভোরের আহার') হল রমযান মাসে অথবা যে কোন দিন সাওম পালনের উদ্দেশ্যে ফজরের নামাজ বা ঊষার পূর্বে বা ভোরের পূর্বে গ্রহণ করা খাবার। সেহেরি শব্দটি আরবি শব্দ *সাহুর* (سحور) থেকে এসেছে। ইসলামি রীতি অনুসারে, দিনের অন্যান্য তিনটি প্রধান খাবারের (নাস্তা, দুপুরের খাবার, রাতের খাবারের) পরিবর্তে রমজান মাসে দুটি প্রধান খাবার খাওয়া হয় - একটি হলো সুহুর, অপরটি হলো ইফতার। কোনো কোনো স্থানে ইফতারের পর রাতে আরেক দফা রাতের খাবারও খাওয়া হয়।

রমজান মাসে ভোর থেকে সূর্যাস্ত পর্যন্ত রোজা রাখার পূর্বে সেহরি হলো শেষ খাবার। রোজার সময় যে ক্লান্তি বা খিটখিটে ভাব আসতে পারে, ইসলামি বিশ্বাস অনুযায়ী সেহরি সেই সমস্যাগুলো এড়াতে সাহায্য করে এবং বরকম বয়ে আনে। সহীহ আল-বুখারীর একটি হাদিসে বর্ণিত আছে যে, আনাস ইবনে মালিক (রা.) বলেছেন, "নবীজি (সা.) বলেছেন, 'সেহরি খাও, কেননা সেহরির মধ্যে অনেক কল্যাণ নিহিত রয়েছে।"

মুসাহারাতি
----------

মুসাহারাতি হলেন এমন একজন ব্যক্তি যিনি রমজান মাসে সেহরি ও ফজরের নামাজের জন্য মানুষকে ঘুম থেকে জাগিয়ে তোলেন। ইসলামী ইতিহাস অনুযায়ী, বিলাল ইবনে রাবাহ ছিলেন প্রথম মুসাহারাতি। তিনি রাতের বেলায় রাস্তায় রাস্তায় ঘুরে বেড়াতেন এবং মানুষকে জাগিয়ে তুলতেন।

একজন সিরিয়ার দামেস্কের মুসাহারাতি তাঁর পেশা সম্পর্কে বর্ণনা করে বলেন, "রমজানের পবিত্র মাসে আমার কাজ হলো দামেস্কের পুরানো শহরে মানুষকে নামাজ এবং সেহরির খাবারের জন্য জাগিয়ে তোলা।" লেবালনের সিডনের একজন মুসাহারাতির মতে, প্রত্যেক মুসাহারাতির শারীরিক সুস্থতা, ভালো স্বাস্থ্য থাকা উচিত কারণ তাকে প্রতিদিন দীর্ঘ পথ হাঁটতে হয়। তাঁর উচ্চ কণ্ঠস্বর এবং ভালো ফুসফুসের ক্ষমতা থাকা উচিত, পাশাপাশি কবিতা আবৃত্তি করার যোগ্যতাও থাকতে হবে। একজন মুসাহারাতিকে ঘুমন্তদের জাগিয়ে তোলার জন্য সারারাত আল্লাহর কাছে দোয়া করা উচিত।"

মুসাহারাতির এই ঐতিহ্য মিশর, সিরিয়া, সুদান, সৌদি আরব, জর্ডান, ভারত, পাকিস্তান, বাংলাদেশ এবং ফিলিস্তিনে প্রচলিত আছে। বর্তমানে শহরাঞ্চলে এই প্রথাটি অনেকটা হ্রাস পেলেও গ্রামাঞ্চলে এখনো এটি দেখা যায়। বেশ কিছু কারণে মুসাহারাতির সংখ্যা ধীরে ধীরে কমে যাচ্ছে। মুসলমানরা দেরি করে ঘুমান, সেহরির জন্য জাগতে অ্যালার্ম ঘড়ির মতো প্রযুক্তির ব্যবহার এবং শহরগুলোর আকার ও আয়তন বেড়ে যাওয়ায় মুসাহারাতির আওয়াজ শোনা কঠিন হয়ে পড়ছে। তবে, কসিদা গানের পুরনো ঢাকাইয়া ঐতিহ্য এখনও বাংলাদেশের পুরান ঢাকার রাস্তায় দেখা যায়।

ইন্দোনেশিয়ায়, সেহরির খাবার খাওয়ার জন্য বাড়ির লোকজনকে জাগিয়ে তুলতে কেনটোঙ্গান (এক ধরনের বাদ্যযন্ত্র) ব্যবহার করা হয়।

বাংলাদেশসহ অনেক দেশে এখন, সেহরি সময় মসজিদ থেকে মাইক দিয়ে ডেকে জাগিয়ে তোলা হয়। এছাড়া কিছুক্ষণ পর পর সেহরি শেষ হতে কত সময় বাকি আছে তা ঘোষণা করা হয়। একই সাথে বিভিন্ন ইসলামি গজল, গান পরিবেশন করা হয়।

তথ্যসূত্র
---------

1. ↑  *বুখারী*: বই ৩: খণ্ড ৩১: হাদিস ১৪৬ (উপবাস)।

| * দে
* স
রমজান |
| --- |
| বিবরণ | 
* রমজান (পঞ্জিকা মাস)
* রোজা
	+ রমজানে রোজা
* ফিতরা
	+ ফিদিয়া এবং কাফফারা

 |  |
| খাবার | 
* সেহরি (সূর্যোদয়ের পূর্বে)
* ইফতার (সূর্যাস্তের পর)

 |
| ইবাদত ও মনোযোগ | 
* তারাবীহ
* ইতিকাফ
* লাইলাতুল-কদর
* জুমু'আহ-তুল-বিদা
* ঈদুল ফিতর
* লাইলাতুল জাইজা

 |
| রমজানের সংষ্কৃতি | 
* খেজুর
* চাঁদ রাত
* ফাস্ট-এ-থন
* ক্বরক্বি'য়ান
* মেহবিস
* রমজানের তাবু
* চাঁদ রাত
* ফানুস রমজান
* ক্বরক্বি'য়ান
* মেহবিস
* ফাওয়াজের রমজান

 |
এই নিবন্ধটি বাংলাদেশী অধ্যাপক সম্পর্কে। ভারতীয় অভিনেতা জন্য আমির খান দেখুন।

**আমির হোসেন খান** একজন বাংলাদেশী পদার্থবিজ্ঞানী, শিক্ষাবিদ, লেখক ও অধ্যাপক ছিলেন। তিনি দীর্ঘদিন জাহাঙ্গীরনগর বিশ্ববিদ্যালয়ে অধ্যাপক হিসেবে এবং কুমিল্লা বিশ্ববিদ্যালয়ের উপাচার্য হিসেবে দায়িত্ব পালন করেছেন। উচ্চমাধ্যমিক স্তরের পদার্থবিজ্ঞান পাঠ্যপুস্তক রচনা করে তিনি খ্যাতি অর্জন করেন।

কর্মজীবন
--------

আমির হোসেন খান জাহাঙ্গীরনগর বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন। ১৯৯৯ সালে তিনি বিশ্ববিদ্যালয়টির ছাত্র কল্যাণ ও কাউন্সেলিং কেন্দ্রের পরিচালক নিযুক্ত হন। ২০০৯ সালের ২৩ নভেম্বর বাংলাদেশের তৎকালীন রাষ্ট্রপতি তাকে কুমিল্লা বিশ্ববিদ্যালয়ের উপাচার্য নিযুক্ত করেন। ২০১৩ সালের ২২ নভেম্বর পর্যন্ত তিনি এ দায়িত্ব পালন করেন এবং এরপর আলী আশরাফ তার স্থলাভিষিক্ত হন। তিনি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ডের একজন সদস্য ছিলেন।

উচ্চ মাধ্যমিক স্তরের শিক্ষার্থীদের জন্য তিনি মোহাম্মদ ইসহাক ও মো. নজরুল ইসলামের সাথে যৌথভাবে পদার্থবিজ্ঞান ১ম ও ২য় পত্রের পাঠ্যপুস্তক রচনা করেন।

ব্যক্তিগত জীবন
--------------

আমির হোসেন খানের গ্রামের বাড়ি মুন্সীগঞ্জ জেলায়। তিনি এক ছেলে ও এক মেয়ের জনক। তার ছেলে আসিফ হোসেন খান একজন অধ্যাপক।

মৃত্যু
------

আমির হোসেন খান ২০২৪ সালের ১৪ মার্চ নিউমোনিয়ায় আক্রান্ত হয়ে ঢাকার স্কয়ার হাসপাতালে মৃত্যুবরণ করেন। তিনি হৃদরোগে আক্রান্ত ছিলেন। জাহাঙ্গীরনগর বিশ্ববিদ্যালয় মাঠে ও অরুণা পল্লী জামে মসজিদে জানাজা শেষে তাকে অরুণা পল্লী কবরস্থানে দাফন করা হয়।

আরও দেখুন
---------

* এমরান কবির চৌধুরী
* সরোজ কান্তি সিংহ হাজারী

তথ্যসূত্র
---------

1. 1 2  "Vice Chancellors of the University Since 2006"। *কুমিল্লা বিশ্ববিদ্যালয়* (ইংরেজি ভাষায়)। ৪ জুন ২০২১ তারিখে মূল থেকে আর্কাইভ করা। সংগ্রহের তারিখ ৬ জুন ২০২১।
2. ↑  "কুমিল্লা বিশ্ববিদ্যালয়ের সাবেক উপাচার্য আমির হোসেন খান আর নেই"। *বাংলাদেশ সংবাদ সংস্থা*। ১৪ মার্চ ২০২৪। সংগ্রহের তারিখ ১৪ মার্চ ২০২৪।
3. ↑  "6 new provosts of JU halls appointed"। *ডেইলি স্টার* (ইংরেজি ভাষায়)। ১৭ জানুয়ারি ১৯৯৯। সংগ্রহের তারিখ ২০২১-০৬-০৭।
4. ↑  "Administration"। *মাওলানা ভাসানী বিজ্ঞান ও প্রযুক্তি বিশ্ববিদ্যালয়* (ইংরেজি ভাষায়)। সংগ্রহের তারিখ ২০২১-০৬-০৭।
5. ↑  "ড. আমির হোসেন খান এর বই"। *রকমারি*। সংগ্রহের তারিখ ২০২১-০৬-০৭।
6. 1 2  "কুবির সাবেক উপাচার্য অধ্যাপক আমির হোসেন খান আর নেই"। *বাংলাদেশ প্রতিদিন*। ১৪ মার্চ ২০২৪। সংগ্রহের তারিখ ১৫ মার্চ ২০২৪।
7. 1 2  "Ex-VC of CoU Amir Hossain Khan dies"। *নিউ এইজ* (ইংরেজি ভাষায়)। ১৫ মার্চ ২০২৪। সংগ্রহের তারিখ ১৫ মার্চ ২০২৪।
**নূর মুহাম্মদ খান** (জন্ম: ১ অক্টোবর ১৯৪৬) হলেন বাংলাদেশী আইনজীবী ও রাজনীতিবিদ। তিনি জিয়াউর রহমানের মন্ত্রিসভা, আবদুস সাত্তারের মন্ত্রিসভা ও এরশাদের মন্ত্রিসভায় প্রতিমন্ত্রী ছিলেন। তিন মেয়াদে তিনি টাঙ্গাইল-৬ আসনের সংসদ সদস্য ছিলেন।

প্রাথমিক জীবন
-------------

নূর মুহাম্মদ খান ১ অক্টোবর ১৯৪৬ সালের তৎকালীন ব্রিটিশ ভারতের বেঙ্গল প্রেসিডেন্সির টাঙ্গাইলের নাগরপুরের ধুবড়িয়ায় জন্মগ্রহণ করেন। তার পিতা সিরাজুল হক চৌধুরী ও মাতা দিলাঙ্গীর জান চৌধুরানী।

রাজনৈতিক জীবন
-------------

নূর মুহাম্মদ খান ছাত্রজীবনে চীনপন্থী বাংলাদেশ ছাত্র ইউনিয়নেরএরসাথে সম্পৃক্ত ছিলেন। ১৯৭৯ সালে মওলানা ভাসানীর বাংলাদেশ ন্যাশনাল আওয়ামী পার্টি অবলুপ্ত করা হলে তিনি বাংলাদেশ জাতীয়তাবাদী দলে যোগদান করেন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে টাঙ্গাইল-৬ আসন থেকে সংসদ সদস্য নির্বাচিত হন।

তিনি জিয়াউর রহমানের মন্ত্রিসভায় ১৫ এপ্রিল ১৯৭৯ থেকে ২৩ আগস্ট ১৯৭৯ পর্যন্ত স্থানীয় সরকার, পল্লী উন্নয়ন ও সমবায় প্রতিমন্ত্রী ও ২৩ আগস্ট ১৯৭৯ থেকে ৩ জানুয়ারি ১৯৮০ পর্যন্ত পাট মন্ত্রণালয়ের হিসেবে দায়িত্ব পালন করেন।

আবদুস সাত্তারের মন্ত্রিসভায় তিনি ২৭ নভেম্বর ১৯৮১ হতে ১১ ফেব্রুয়ারি ১৯৮২ পর্যন্ত তথ্য ও সম্প্রচার মন্ত্রণালয়ের এবং ক্রীড়া ও সংস্কৃতি মন্ত্রণালয়ের প্রতিমন্ত্রী ছিলেন।

তিনি জাতীয় পার্টিতে যোগদিয়ে ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী টাঙ্গাইল-৬ আসন থেকে সংসদ সদস্য নির্বাচিত হন।

এরশাদের মন্ত্রিসভায় তিনি ২৫ মে ১৯৮৫ হতে ৩ অক্টোবর ১৯৮৯ পর্যন্ত সংস্কৃতি বিষয়ক উপমন্ত্রী ও ৩ অক্টোবর ১৯৮৯ থেকে ২৪ ডিসেম্বর ১৯৮৯ পর্যন্ত শিল্প মন্ত্রণালয়ের উপমন্ত্রী হিসেবে দায়িত্ব পালন করেন।

১২ জুন ১৯৯৬ সালের সপ্তম জাতীয় সংসদ নির্বাচনে তিনি জাতীয় পার্টির প্রার্থী হিসেবে টাঙ্গাইল-৬ আসন থেকে পরাজিত হন।

পরবর্তীতে তিনি পুনরায় বাংলাদেশ জাতীয়তাবাদী দলে যোগ দেন।

তথ্যসূত্র
---------

1. ↑  এ এস এম শামসুল আরেফিন। *বাংলাদেশে নির্বাচন*।
2. ↑  খালেদা হাবিব। *বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১*।
3. ↑  মাহফুজ উল্লাহ। *প্রেসিডেন্ট জিয়া: রাজনৈতিক জীবনী*।
4. ↑  "Profile - Nur Muhammad Khan"। *তৃতীয়মাত্রা.কম* (ইংরেজি ভাষায়)। ২৮ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৮ নভেম্বর ২০২৩।
5. ↑  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
6. ↑  "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ সেপ্টেম্বর ২০২০।
7. ↑  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ সেপ্টেম্বর ২০২০।
**রাদ্দ আল-শামস** (আরবি: ردّالشمس; সূর্যের প্রত্যাবর্তন) ইসলামের নবী মুহাম্মদের অলৌকিক ঘটনাগুলির মধ্যে অন্যতম বলে বিশ্বাস করা হয়। এই ঘটনা অনুসারে, মুহাম্মদ আল্লাহকে (ঈশ্বর) সূর্যাস্তের আগে সূর্যকে তার অবস্থানে ফিরিয়ে দিতে বলেছিলেন, যাতে আলী তার আসরের নামাজ পড়ার জন্য যথেষ্ট সময় পান। কিছু সূত্র অনুসারে রাদ্দ আল-শামস অন্যান্য কিছু নবীর সময়েও সংঘটিত হয়েছিল।

হাদিস
-----

নবী মুহাম্মদের প্রার্থনায় সূর্য ফিরে আসার বিষয়টি হিজরি সপ্তম বর্ষের একটি ঘটনা বলে বিশ্বাস করা হয়। এই হাদিসটি মুজামুল কবির গ্রন্থে আসমা বিনতে উমাইসের একটি বর্ণনার ভিত্তিতে লেখা হয়েছে।এটি শিয়া এবং সুন্নি উভয় উৎসগুলোতে আলীর গুণের উদাহরণ হিসাবে উল্লেখ করা হয়েছে। আবু জাফর আল-তাহাভী, "মুশকিল আল-আথার" (مشکل الاثار) গ্রন্থে আসমা বিনতে উমাইসের উদ্ধৃতি দিয়ে বলেছেন যে একদিন সন্ধ্যার সময় মুহাম্মদ আলীর কোলে তাঁর মাথা রাখলেন এবং তাঁর কাছে ওহী নাজিল হল এবং এটিতে কিছুটা সময় লাগল। সূর্যাস্তের পূর্ব পর্যন্ত আলী বিকালের সালাত আদায় করেননি, কিন্তু নবীর প্রতি সম্মান প্রদর্শন করে তিনি উঠতে পারেননি এবং নবী যখন দাঁড়ালেন তখন তিনি আলীকে বললেনঃ তুমি কি সন্ধ্যার সালাত আদায় করেছ? তিনি বললেন: না। নবী প্রার্থনা করলেন এবং বললেন: হে প্রভু, আলী (আপনার দাস) আপনার আনুগত্য এবং আপনার রাসূলের আনুগত্যের পথে ছিলেন, তাই তার জন্য সূর্য ফিরিয়ে দিন। আসমা বলেনঃ এ সময় আমি সূর্যকে ফিরে আসতে দেখেছি এবং দেয়ালগুলোকে আবার আলোকিত হতে দেখেছি যতক্ষণ না আলী ওযু করলেন এবং সালাত আদায় করলেন। সালাত শেষে সূর্য আবার অস্ত গেল।" 

এই ঘটনাটি আসমা বিনতে উমাইস, আবু রাফি, উম্মে সালামা, জাবির ইবনে আবদুল্লাহ, সাঈদ আল-খুদরি, আবু হুরায়রা এবং অন্যান্য সাহাবীদের থেকে সামান্য ভিন্নভাবে বিশ জনেরও বেশি সুন্নি বর্ণনাকারী দ্বারা বর্ণিত হয়েছে। এছাড়াও ইবনে হাজার আসকালানী *আল-সাওয়াইক আল-মুহারকা* গ্রন্থে রাদ্দ আল-শামসের ঘটনা উল্লেখ করেছেন।    হাদিস ব্যাখ্যা করতে গিয়ে আল-সুয়ুতি "কাশফ আল-লাবস ফী হাদিস রাদ্দ আল-শামস  নামে একটি বই লিখেছেন।কিছু বর্ণনা অনুসারে, এই ঘটনাটি মুহাম্মদের মৃত্যুর পরে এবং আলীর জীবদ্দশায় ঘটেছিল।  কিছু অন্যান্য ইসলামী সূত্র অনুসারে রাদ্দ আল-শামসের (সূর্যের প্রত্যাবর্তন) ঘটনাটি বনী ইসরায়েলের তিনজন নবীর সময়েও ঘটেছিল, যথা ইউশা, দাউদ ও সোলায়মান।  বনী ইসরায়েলের একটি যুদ্ধে, ইউশা সূর্যকে অস্তমিত না হওয়ার এবং আকাশে স্থির থাকার নির্দেশ দিয়েছিলেন যাতে বনী ইসরায়েলরা তাদের শত্রুদের পরাজিত করতে পারে।  উপরোক্ত ঘটনাটি খ্রিস্টানদের পাশাপাশি কিছু মুসলিম পণ্ডিতও স্বীকার করেছেন।

তথ্যসূত্র
---------

1. 1 2 3  "Radd al-Shams"।
2. ↑  Muḥammad Ibn Isḥāq, ʻAbd al-Malik Ibn Hishām (১৯৬৭)। *The Life of Muhammad*। Pakistan Branch, Oxford University Press। আইএসবিএন 978-0-19-636034-8।
3. ↑  Cory, Ralph। *American Journal of Islamic Social Sciences*। International Institute of Islamic Thought (IIIT)।
4. ↑  Jabir al-Alwani, Shaykh Taha (২০০৫)। *Shaykh Taha Jabir Al-Alwani on Issues in Contemporary Islamic Thought*। International Institute of Islamic Thought। আইএসবিএন 978-1-56564-415-1।
5. ↑  محمدی ری شهری, محمد। *دانش نامه اميرالمؤمنين (ع) برپايه قرآن،حديث وتاريخ*। পৃষ্ঠা 44।
6. ↑  Siddiqui, Abdul Hameed (১৯৭৬)। *Sahih Muslim*। Peace Vision। আইএসবিএন 978-1-4716-2106-2।
7. ↑  *Bible*। Book of Joshua 10:12-13। আইএসবিএন 978-0-310-29414-6।
8. ↑  Kermalli, Jameel (২০০৮)। *Islam, the Absolute Truth*। Jameel Kermalli। আইএসবিএন 978-1-60461-738-2।
**সাপ্তাহিক জয়বাংলা** ১৯৭১ সালে বাংলাদেশের মুক্তিযুদ্ধের সময় মুজিবনগর থেকে বাংলা ভাষায় প্রকাশিত বাংলাদেশ আওয়ামী লীগের একটি সাপ্তাহিক পত্রিকা। পত্রিকাটি প্রবাসী বাংলাদেশ সরকারের প্রচারণার মাধ্যমে মুক্তিযুদ্ধের অগ্রগতি, মুক্তিযোদ্ধাদের কৃতিত্ব ও যুদ্ধের পক্ষে জনমত সৃষ্টির পাশাপাশি আন্তর্জাতিক সমর্থনের জন্য কাজ করেছিল।

প্রকাশনা ও ইতিহাস
-----------------

সাপ্তাহিক জয়বাংলা পত্রিকা ১৯৭১ সালের ১১ মে প্রথম প্রকাশিত হয় যা বাংলা বর্ষপঞ্জি অনুসারে ছিল ২৭ বৈশাখ ১৩৭৮।জয়বাংলা পত্রিকার প্রথম সংখ্যায় গণপ্রজাতন্ত্রী বাংলাদেশের স্বাধীনতার ঘোষণা মুদ্রিত হয়। কলকাতার পার্ক সার্কাসে ছিল পত্রিকার কার্যালয়। শিয়ালদহ রেলস্টেশনের কাছাকাছি অবস্থিত মুজিবনগর জয়বাংলা প্রেসে এটি মুদ্রিত হতো। কলকাতার আনন্দবাজার গ্রুপ পত্রিকার জন্য ছাপার কাগজের যোগান দিতেন।

"আহমদ রফিক" ছদ্মনামে পত্রিকাটি বাংলাদেশ আওয়ামী লীগের পক্ষে প্রকাশের দায়িত্ব পালন করেন সম্পাদক মন্ডলীর সভাপতি আবদুল মান্নান এবং ‘মতিন আহমদ চৌধুরী’ ছদ্মনামে ভারপ্রাপ্ত সম্পাদকের দায়িত্ব পালন করেন মাহবুব উল্লাহ চৌধুরী। পরবর্তীতে, ২৪ সেপ্টেম্বর ১৯৭১ তারিখ বিশতম সংখ্যা থেকে উভয়েই মূল নামে যথাক্রমে প্রকাশনা ও সম্পাদনা করেন।

জয়বাংলা পত্রিকা ১৭ × ১০/১২ (ইঞ্চি) কলাম সাইজের দুই কলামযুক্ত কাগজে ছাপা হতো। ১ম এগারটি সংখ্যা ৮ পৃষ্ঠায় ছাপা হলেও পরবর্তীতে পৃষ্ঠা সংখ্যা বাড়িয়ে ১২ করা হয়। প্রথমদিকে পত্রিকার প্রতি সংখ্যার মূল্য ছিল ২০ পয়সা এবং তৃতীয় সংখ্যা থেকে মূল্য ২৫ পয়সা নির্ধারণ করা হয়। জয়বাংলা পত্রিকার মূল শিরোনামের নকশা করেন কামরুল হাসান। পত্রিকাটি ১৯৭১ সালের ২৪ ডিসেম্বর পর্যন্ত মোট ৩৪টি সংখ্যা প্রকাশিত হয়েছিল।

### ব্যবস্থাপনা

এটি পত্রিকার সম্পাদক মন্ডলীর সভাপতি আবদুল মান্নান এম.এন এর ব্যবস্থাপনা ও প্রকাশনায় প্রবাসী বাংলাদেশ সরকারের প্রকাশনা, তথ্য, বেতার ও চলচ্চিত্র বিভাগের আওতায় প্রকাশিত হতো।

বিভাগ
-----

পত্রিকাটিতে বেশ কয়েকটি বিভাগ ছিলো। সেগুলো হলো:

* রণাঙ্গনে,
* বিশ্বজনমত,
* বুমেরাং,
* শিল্প সংস্কৃতি।

এছাড়াও ছিল ধারাবাহিক রচনা

* ‘একটি যুদ্ধ: বহু ইতিহাস’,
* প্রধানমন্ত্রী তাজউদ্দিন আহমদের ‘লাখো শহীদের লাশের তলায় পাকিস্তানকে কবর দিয়েছে কারা, আমরা না তোমরা’,
* ‘হুশিয়ার! ইয়াহিয়া-টিক্কা হুশিয়ার’, আওয়ামী লীগের মেনিফেস্টোর কয়েকটি দিক উল্লেখযোগ্য।

তথ্যসূত্র
---------

1. 1 2 3 4 5  মুয়ায্‌যম হুসায়ন খান (২০১২)। "জয়বাংলা, সাপ্তাহিক"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2 3 4  "সাপ্তাহিক জয় বাংলা ১৯৭১ - মুক্তিযুদ্ধের ই আর্কাইভ"। *www.liberationwarbangladesh.org*। সংগ্রহের তারিখ ১৮ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

বাংলাপিডিয়ায় *সাপ্তাহিক জয়বাংলা* উইকিউপাত্তে এটি সম্পাদনা করুন
**ইকতিয়ার চৌধুরী** (জন্ম ডিসেম্বর ১৯৫৪) বাংলাদেশি কথা সাহিত্যিক, কূটনীতিবিদ ও মুক্তিযোদ্ধা। তিনি ২০২২ সালে আত্মজীবনী, স্মৃতিকথা, ভ্রমণকাহিনি বিষয়ে অবদানের জন্য জন্য বাংলা একাডেমি সাহিত্য পুরস্কার পুরস্কার অর্জন করেন।

প্রাথমিক জীবন
-------------

ইকতিয়ার চৌধুরী ডিসেম্বর ১৯৫৪ সালে সিরাজগঞ্জের উল্লাপাড়ার রামগাঁতী গ্রামে জন্মগ্রহণ করেন। তার পিতার নাম পিতা তৎকালীন র্পূব পাকিস্তানের কবি প্রয়াত চৌধুরী ওসমান। মাতা প্রয়াত হামিদা সুলতানা। তিনি স্থানীয় সলপ উচ্চ বিদ্যালয় থেকে এসএসসি পাস করেন। উচ্চ মাধ্যমিক পাস করেন সিরাজগঞ্জ সরকারি কলেজ থেকে। পরে ঢাকা বিশ্ববিদ্যালয় থেকে গণযোগাযোগ ও সাংবাদিকতা বিষয়ে স্নাতকোত্তর ডিগ্রি অর্জন করেন।

তার স্ত্রী লীনা চৌধুরী সাবকে শিক্ষিকা। এই দম্পতীর দু’পুত্র যুক্তরাজ্য প্রবাসী প্রকৌশলী।

কর্মজীবন
--------

ইকতিয়ার চৌধুরী সত্তরের শেষ প্রান্ত হতে গদ্য লিখতেন। তার প্রথম প্রকাশিত গল্প 'লণ্ঠন' কবি আহসান হাবীব সম্পাদিত দৈনিক বাংলার সাহিত্য পাতায়।

কূটনীতিবিদ পেশাগত জীবনে তিনি সর্বশেষ স্পেনে রাষ্ট্রদূত এবং জাতিসংঘের বিশ্ব পর্যটন সংস্থায় বাংলাদেশের স্থায়ী প্রতিনিধি ছিলেন।

২১ ফেব্রুয়ারি আর্ন্তর্জাতিক মাতৃভাষা দিবস স্বীকৃতি অর্জনে ইউনেস্কো সদর দপ্তর প্যারিসে বাংলাদেশের উপস্থায়ী প্রতিনিধি থাকাকালীন কূটনৈতিক অংশীদার।

মুক্তিযোদ্ধে অবদান
------------------

ইকতিয়ার চৌধুরী যুদ্ধকালে ছিলেন উত্তর বাংলার বৃহত্তম গেরিলা বাহিনী পলাশডাঙা যুব শিবিরের সহকারী কোষাধ্যক্ষ।

গ্রন্থ
------

ইকতিয়ার চৌধুরীর **উল্লেখযোগ্য গ্রন্থের মধ্যে রয়েছে: -**

* যখন প্যারিসে,
* দশ প্রান্ত দশ দিগন্ত,
* স্বশাসনের শিশুকাল,
* প্যাসিফিকে পাঁচ রজনি,
* রামকৃষ্ণ মিশন রোডে বসন্ত,
* যমুনা সম্প্রদায়,
* র্স্বণকন্যা ইমিগ্র্যান্ট,
* সমতটের স্বর,
* স্বশাসনের শিশুকাল,
* দশ প্রান্ত দশ দিগন্ত,

পুরস্কার ও সম্মাননা
-------------------

* বাংলা একাডেমী পুরস্কার –২০২২

তথ্যসূত্র
---------

1. 1 2  "বাংলা একাডেমি ২০২২ পুরস্কার পেলেন যারা"। *দৈনিক জনকণ্ঠ*। ২৫ জানুয়ারি ২০২৩। ২৬ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২৪।
2. ↑  এম আর লিটন (১৩ ফেব্রুয়ারি ২০২৩)। "বাংলা একাডেমি পুরস্কার পেলেন যারা"। *দৈনিক বাংলাদেশের বুলেটিন*। ২৬ অক্টোবর ২০২৩ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২৪।
3. 1 2 3 4  "উল্লাপাড়ার ইকতিয়ার চৌধুরী পেলেন বাংলা একাডেমি সাহিত্য পুরস্কার"। *দৈনিক সমকাল*। ২৭ জানুয়ারি ২০২৩। ১ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০২৪।
4. ↑  "ইকতিয়ার চৌধুরী"। *www.goodreads.com*। সংগ্রহের তারিখ ২০২৪-০১-০১।
**কাচেগুদা রেলওয়ে স্টেশন**  (স্টেশন কোড: **কেসিজি** ) ভারতের তেলেঙ্গানার হায়দ্রাবাদ শহরের তিনটি কেন্দ্রীয় স্টেশনের মধ্যে একটি। এটি বর্তমানে ভারতীয় রেলের দক্ষিণ মধ্য রেলওয়ে অঞ্চল দ্বারা পরিচালিত। স্টেশনটি প্রথম নিজাম ওসমান আলী খানের আমলে তৈরি করা হয়েছিল যাতে রাজ্যের মুম্বাইয়ের মতো পশ্চিমা শহরগুলির সাথে ওয়াদিতে রেলওয়ে জংশনের মাধ্যমে বিস্তৃত সংযোগ তৈরি হয়। 

 স্টেশনের রাতের দৃশ্য
 কাচেগুদা রেলওয়ে স্টেশন
কেন্দ্রীয় এবং পাশের গম্বুজ এবং তার সাথে মিনার সমৃদ্ধ এই স্টেশনে গথিক ধাঁচের স্থাপত্যের দিক রয়েছে। স্টেশনটি ইন্দোর, ভোপাল, ঔরঙ্গাবাদ, তিরুপতি, ব্যাঙ্গালোর, চেন্নাই, দিল্লি, নান্দেদ, নিজামাবাদ, ম্যাঙ্গালোর, মাদুরাই এবং আরও অনেক কিছুর জন্য উৎপন্ন ট্রেনপরিচালনা করে। অনেক আধুনিক যাত্রী সুবিধা আবাসন, এই স্টেশন এখন দক্ষিণ মধ্য রেলওয়ের অন্তর্গত হায়দ্রাবাদ রেলওয়ে বিভাগের সদর দপ্তর স্টেশন হিসাবে কাজ করে।

নতুন টার্মিনাস ভবন ছাড়াও এখানে একটি ক্ষুদ্র রেল জাদুঘর নির্মিত হয়েছে এবং ক্যাফে কফি ডের মতো ব্র্যান্ডেড আউটলেট রয়েছে। জোনাল রেলওয়ে স্টেশন ভবন সংলগ্ন মাল্টি ফাংশনাল কমপ্লেক্সের উন্নয়নের জন্য স্টেশনটি চিহ্নিত করেছে।

সুবিধাটি পিপিপি ভিত্তিতে বিকশিত হচ্ছে এবং দরপত্র প্রক্রিয়া শেষ হয়েছে এবং প্রকল্পের জন্য বেসরকারী ছাড় দেওয়া হয়েছে।

ইতিহাস
------

১৯১৬ সালে হায়দ্রাবাদ আসাফ জাহ সপ্তম নিজাম দ্বারা নির্মিত এই স্টেশনটি তৎকালীন নিজামের গ্যারান্টিযুক্ত রাজ্য রেলওয়ের সদর দপ্তর ছিল। মনে করা হয় যে কাচি সম্প্রদায়ের কারণে কাচিগুড়া রেলওয়ে স্টেশন নামটি দেওয়া হয়েছিল যার স্টেশনের কাছাকাছি বসবাসকারী ভাল জনসংখ্যা রয়েছে। কাচ্চিরা আলমগির এবং পূর্ববর্তী রাজাদের সময়ে বুন্দেলখণ্ড থেকে পদাতিক ও অশ্বারোহী সৈন্য হিসাবে এসেছিল।

শ্রেণিবিভাগ
-----------

কাচেগুদা রেলওয়ে স্টেশনকে হায়দরাবাদ রেলওয়ে বিভাগে এ১ *– ক্যাটাগরি* স্টেশন হিসাবে শ্রেণীবদ্ধ করা হয়েছে।

এমএমটিএস সংযোগ
--------------

কাচেগুদা রেলওয়ে স্টেশন হায়দ্রাবাদ সিটিকে এমএমটিএস রেল ট্রানজিটের সাথে সংযুক্ত করেছে এবং এই স্টেশন থেকে কাচিগুড়া, বরকতপুরা, চাদেরঘাট, নারায়ণগুড়া, কাঠি এবং আবিদদের মতো এলাকাগুলি সহজে যাওয়া যায়।

* সেকেন্দ্রাবাদ -ফালাকনুমা রুট (এসএফ লাইন)

ট্রেন
-----

এই স্টেশনে ট্রেনগুলির প্রাথমিক রক্ষণাবেক্ষণের জন্য চারটি পিট লাইন রয়েছে যা এখান থেকে শুরু হয়েছে।

আরো দেখুন
---------

* দক্ষিণ মধ্য রেলওয়ে অঞ্চল
* সেকেন্দ্রাবাদ জংশন রেলওয়ে স্টেশন
* হায়দরাবাদ ডেকান রেলওয়ে স্টেশন
* বেগমপেট রেল স্টেশন
* লিঙ্গামপালি রেলওয়ে স্টেশন
* ফালাকনুমা রেলওয়ে স্টেশন
* মালকাজগিরি রেল স্টেশন

তথ্যসূত্র
---------

1. ↑  "64 COVID-19 Special Departures from Kacheguda SCR/South Central Zone - Railway Enquiry"।
2. ↑  "Kachiguda Railway Station: Hundred years of history and connectivity"।
3. ↑  "Statement showing category-wise No.of stations" (পিডিএফ)। *South Central Railway*। ২৮ জানুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ এপ্রিল ২০১৭।
**রনধীর প্রসাদ বর্মা,** এসি (১৯৫২ - ১৯৯১) একজন ভারতীয় পুলিশ অফিসার যিনি ভারতের ঝাড়খণ্ডের ধানবাদে একটি ব্যাংকে ডাকতদের আক্রমণ প্রতিহত করার সময় শহীদ হয়েছিলেন। তিনি মরণোত্তরভাবে ভারতের শান্তিকালীন সর্বোচ্চ বীরত্বের পুরস্কার অশোক চক্রে ভূষিত হয়েছিলেন। ভারত সরকার ২০০৪ সালে তাঁর সম্মানে একটি স্মারক ডাকটিকিটও জারি করেছিল।

জীবনের প্রথমার্ধ
----------------

রণধীর বর্মা ঝাড়খণ্ডের কায়স্থ পরিবারে জন্মগ্রহণ করেছিলেন। তিনি পাটনা বিশ্ববিদ্যালয় থেকে স্নাতক হয়়েছিলেন।

পুলিশ ক্যারিয়ার
----------------

১৯৯১ সালের ৩ জানুয়ারি তিনি ব্যাংক অফ ইন্ডিয়ার ধানবাদ শাখায় একে 47 স্বয়ংক্রিয় রাইফেল সজ্জিত সন্ত্রাসীদের একটি গোষ্ঠীর মুখোমুখি হন, যারা ডাকাতির চেষ্টা করে। বর্মার বন্দুকযুদ্ধের ফলে তাঁর পিস্তল দিয়ে তিনি দু'জন ডাকাতকে হত্যা করেন এবং শেষে তিনি শহীদ হন।

তিনি বীরত্বের জন্য ভারতের সর্বোচ্চ শান্তিকালীন বীরত্বের পুরস্কার অশোক চক্রে দ্বারা ভূষিত হয়েছিলেন।

তথ্যসূত্র
---------

1. ↑  "Shaheed Randhir Prasad Verma: यह तो समरभूमि, मुट्ठी भर मिट्टी जिसने चूमी, जीता..."। *Dainik Jagran* (হিন্দি ভাষায়)। সংগ্রহের তারিখ ২০২০-০১-২৪।
The Avaricious Purgatorio, Jennifer Strange.পুরগাতোরিওর সাত মারাত্নক পাপের স্তর।
**পুরগাতোরিও** (ইংরেজি: Purgatory) হল দান্তে আলিগিয়েরির লেখা মহাকাব্য কবিতা ডিভাইন কমেডির দ্বিতীয় অংশ বা কান্তিকে। এখানে ইনফেরনো (নরক) থেকে আসা সমস্ত আত্মারা যন্ত্রণাভোগ করে। পুরগাতোরি সাগর দিয়ে পরিবেষ্টিত একটি সুউচ্চ পর্বত। এখানে দান্তে এবং ভিরজিলিও ইনফেরনোথেকে একটি দীর্ঘ পাতাল বারান্দার মাধ্যমে পুরগাতোরি পৌছায়, যেটি লূসিফেরের পায়ের থেকে শুরু হয়। আর সমস্ত আত্মারা তাদের পাপ পূর্ণপ্রাশচিত্ত করে, পরে একটি নৌকা দ্বারা সেখান থেকে তাদেরকে নিয়ে যাওয়া হয় পারাদিসোতে।

গঠন
---

এটি ৩৩টি কান্তি দ্বারা গঠিত হয়েছে। দান্তে পুরগাতোরিওকে তিন ভাগে ভাগ করেছে আন্টিপুরগাতোরিও (মৃতদের আসল রাজ্য ঢোকার পূর্বের অংশ, যা পুরগাতোরিও মধ্য পরে), পুরগাতোরিও এবং পারাদিসো (স্বর্গ)। পুরগাতোরিওর নৈতিক কাঠামো থোমিস্তিকের শ্রেণিবিন্যাস অনুসরণ করে এবং স্বতন্ত্র দোষতে উল্লেখ করে না। এইটি সাতটি কাঠামোতে ভাগ করা হয়েছে, যেটি সাত মারাত্নক পাপের পূর্ণপ্রাশচিত্ত: গর্ব, ঈর্ষা, রাগ, আলস্য, অর্থলিপ্সা, পেটপূজা এবং যৌন-কামনা।

আরও দেখুন
---------

* ডিভাইন কমেডি
* ইনফেরনো
* পারাদিসো

তথ্যসূত্র
---------

1. ↑  Purgatorio (Divina Commedia)

  


|  |  |
| --- | --- |
|  | **দান্তে আলিগিয়েরি (১২৬৫–১৩২১)** |
| **লাতিনেতে কার্যাবলী**: *দে ভুলগারি এলোকুয়েন্টিয়* •  *দে মোনারকিয়া* •  *এক্লোগুয়েস* •  *চিঠি* |
| **ইতালীয়তে কার্যাবলী**: *লা ভিতা নুওভা* •  *লে রিমে* •  *কোনভিভো* |
| **দিভিনা কোম্মেদিয়া**: *ইনফেরনো* •  *পুরগাতোরিও* •  *পারাদিসো*  |
***পেলাগোসরাস*** (অর্থাৎ "উন্মুক্ত সমুদ্রের টিকটিকি") হল থ্যালাটোসকিয়ান ক্রোকোডাইলিফর্মের একটি বিলুপ্ত প্রজাতি যা প্রারম্ভিক জুরাসিক পর্বের টোরসিয়ান পর্যায়ে বসবাস করত, প্রায় ১৮৩ থেকে ১৭৬ মিলিয়ন বছর আগে, অগভীর এপিকন্টিনেন্টাল সমুদ্রে যা অনেকটাই জুড়ে ছিল। এখন পশ্চিম ইউরোপ । *পেলাগোসরাসের* পদ্ধতিগত শ্রেণিবিন্যাস বছরের পর বছর ধরে তীব্রভাবে বিতর্কিত হয়েছে, এবং টেলিওসাউরিডির মধ্যে এর পদ্ধতিগত বিষয়গুলি বিতর্কিত হওয়ার পরে থ্যালাটোসকিয়াকে অর্পণ করা হয়েছিল। *পেলাগোসরাস* দৈর্ঘ্য২-৩ মিটার লম্বা এবং ওজন ৬০ কেজি ।

আবিষ্কার
--------

পেলাগোসরাসের ফসিলপেলাগোসরাস মূলত নরম্যান্ডির একটি নমুনা থেকে বর্ণনা করা হয়েছিল, কিন্তু পি. টাইপাসের হলোটাইপটি ইংল্যান্ডের সমারসেটের ইলমিনস্টার শহরের উত্তরে আবিষ্কৃত হয়েছিল। বেশিরভাগ পেলাগোসরাসের অবশেষ ইলমিনস্টার এলাকায় পাওয়া গেছে, তবে অন্যান্য অসংখ্য অবশেষ, প্রধানত মাথার খুলি এবং আর্টিকুলেটেড কঙ্কাল, ফ্রান্স, জার্মানি এবং সুইজারল্যান্ডের মতো অবস্থানে পশ্চিম ইউরোপের চারপাশে পাওয়া গেছে। সমারসেট অঞ্চলের নমুনাগুলি প্রাথমিকভাবে ইলমিনস্টারের উত্তরে স্ট্রবেরি ব্যাংক কোয়ারি থেকে আসে; যদিও সাইটটি এর আগে অন্যান্য জীবাশ্মের অবশেষ পাওয়া গিয়েছিল, তারপর থেকে সাইটটি তৈরি করা হয়েছে। নমুনাগুলির মধ্যে একটি ছিল একটি ছোট কিশোর, পেলাগোসরাসের বৃদ্ধির ধরন সম্পর্কে কিছু অন্তর্দৃষ্টি প্রদান করে।
**বিভাগ** হলো জৈবিক শ্রেণিবিন্যাসের একটি ক্রমধারা,যেখানে বিভাগ পর্বের সমতুল্য
**বিভাগ** হলো জৈবিক শ্রেণিবিন্যাসের একটি ক্রমধারা, যা প্রাণিবিদ্যা এবং উদ্ভিদবিদ্যায় পৃথকভাবে ব্যবহৃত হয়।

উদ্ভিদ ও ছত্রাকবিজ্ঞানে *বিভাগ* বলতে পর্বের সমতুল্য একটি পদকে বোঝায়। উভয় শব্দের ব্যবহারই ইন্টারন্যাশনাল কোড অব বোটানিক্যাল নোমেনক্ল্যাচারের অধীনে অনুমোদিত এবং উভয়ই বিজ্ঞান-সাহিত্যে সাধারণভাবে ব্যবহৃত হয়।

স্থলজ উদ্ভিদ প্রধান বিভাগগুলো হলো: মার্চ্যান্টিয়োফাইটা (লিভারওয়ার্টস), অ্যান্থোসিরোটোফাইটা (হর্নওয়ার্টস), ব্রায়োফাইটা (মস), ফিলিকোফাইটা (ফার্ন), স্ফেনোফাইটা (অশ্বপুচ্ছ), সাইকাডোফাইটা (সাইকাস), গিঙ্কোফাইটা (গিঙ্কো), পিনোফাইটা (কনিফার), নিটোফাইটা (নিটোফাইট) এবং ম্যাগনলিওফাইটা (এনজিওস্পার্ম বা সপুষ্পক উদ্ভিদ)। বিভাগের এই অনুক্রমে উদ্ভিদরাজি ক্রমবিকশিত বা বিবর্তিত হয়েছে বলে ধারণা করা হয়। বর্তমানে সপুষ্পক উদ্ভিদ স্থলভাগের বাস্তুতন্ত্রে আধিপত্য বিস্তার করে। স্থলভাগের সংবাহী উদ্ভিদ প্রজাতির প্রায় ৮০%-ই সপুষ্পক উদ্ভিদ।

প্রাণীবিজ্ঞানে *বিভাগ* শব্দটি ইনফ্রা-শ্রেণির নিম্নতর এবং কোহর্টের উচ্চতর একটি ঐচ্ছিক ধাপ হিসেবে ব্যবহার করা হয়। এক ধরনের মাছের শ্রেণিবিন্যাসে এটি একটি বহুল ব্যবহৃত ধাপ (যেমন ক্যারল, ১৯৮৮)। টেলিওস্ট মাছকে অ্যাক্টিনোপ্টিরিজি (রশ্মিময় পাখনাযুক্ত মাছ) শ্রেণিভুক্ত টেলিওস্টি বিভাগ হিসাবে স্বীকৃতি দেওয়া হয়। সাধারণত খুব কম ক্ষেত্রেই (যেমন মিলনার ১৯৮৮) জীবন্ত চতুষ্পদীর মাংসল হাতের (সারকোপ্টিরিজি) উপস্থিতিতে মেরুদণ্ডী প্রাণীদের অ্যাম্ফিবিয়া এবং অ্যাম্নিওটা বিভাগে বিভক্ত করা হয়।

তথ্যসূত্র
---------

1. ↑  *International Code of Nomenclature for algae, fungi, and plants (Melbourne Code), Adopted by the Eighteenth International Botanical Congress Melbourne, Australia, July 2011* (electronic সংস্করণ)। International Association for Plant Taxonomy। ২০১২। ২০২০-১০-১০ তারিখে মূল থেকে আর্কাইভ করা। সংগ্রহের তারিখ ২০১৭-০৫-১৪।
2. ↑  (Carroll 1988)
3. ↑  (Milner 1988)

### উদ্ধৃত কাজ

* Carroll, Robert L. (১৯৮৮)। *Vertebrate paleontology and evolution*বিনামূল্যে নিবন্ধন প্রয়োজন। Internet Archive। New York, N.Y. : Freeman। আইএসবিএন 978-0-7167-1822-2।
* Milner, Andrew (১৯৮৮), "The relationships and origin of living amphibians", M.J. Benton, *'The Phylogeny and Classification of the Tetrapods*, 1: Amphibians, Reptiles, Birds, Oxford: Clarendon Press, পৃষ্ঠা 59–102 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
শ্রেণীবিন্যাসের ক্রম |
| --- |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| * *Realm (vir.)*
* *Subrealm (vir.)*
* **Domain**/Superkingdom
* **রাজ্য**
* Subkingdom
* Infrakingdom/Branch
 | * Superphylum/Superdivision
* **Phylum/Division**
* Subphylum
* Infraphylum
* Microphylum
 | * Superclass
* **Class**
* Subclass
* Infraclass
* Subterclass
* Parvclass
 | * Legion
* Cohort
 | * Magnorder
* Superorder
* **বর্গ**
* Suborder
* Infraorder
* Parvorder
 | * *Section (zoo.)*
* Superfamily
* **পরিবার**
* উপপরিবার
* ইনফ্রাফ্যামিলি
 | * Supertribe
* **ট্রাইব**
* Subtribe
* ইনফ্রাট্রাইব
 | * **গণ**
* Subgenus
* *Section (bot.)*
* *Series (bot.)*
 | * Superspecies
* **প্রজাতি**
* উপপ্রজাতি
* *Variety (bot.)*
* *Form (bot.)*
 |

 |
**অতিরিক্ত খেলোয়াড়** ক্রিকেট খেলায় অংশগ্রহণকারী স্থলাভিষিক্ত খেলোয়াড়। তিনি আম্পায়ার কর্তৃক অনুমোদনক্রমে মাঠে নামেন। কোন কারণে মূল খেলোয়াড় আঘাতপ্রাপ্ত অথবা পীড়িত হবার সমূহ সম্ভাবনার প্রেক্ষিতে খেলা শুরুর পূর্বেই নির্দিষ্ট খেলোয়াড়দেরকে এ দায়িত্ব পালনে উল্লেখ করা হয়। ক্রিকেটের আইনের ২নং ধারায় অতিরিক্ত খেলোয়াড় সংক্রান্ত বিষয়ে আলোচনা করা হয়েছে।

দায়িত্বাবলী
------------

একজন অতিরিক্ত খেলোয়াড় মাঠে অবস্থানরত অবস্থায় আঘাতপ্রাপ্ত অথবা অসুস্থ খেলোয়াড়ের পরিবর্তে মাঠে নামেন। কিন্তু তিনি অধিনায়কদের পারস্পরিক সম্মতি ছাড়া বোলিং করা, ব্যাটিং করা, উইকেট-রক্ষকের দায়িত্ব পালন করাসহ অধিনায়কের দায়িত্ব পালন করতে পারবেন না। একটি জনপ্রিয় উদাহরণ হচ্ছে - ১৯৮৬ সালে লর্ডসে অনুষ্ঠিত ইংল্যান্ড ও নিউজিল্যান্ডের মধ্যকার টেস্ট খেলায় ইংল্যান্ড ক্রিকেট দল মূল উইকেট-রক্ষকের পরিবর্তে চারজন খেলোয়াড়কে উইকেট-রক্ষণের দায়িত্ব দিয়েছিল। খেলার অংশ হিসেবে একজন অতিরিক্ত খেলোয়াড় ব্যাট, বল ও ফিল্ডিং করার অধিকারী।

দৃষ্টান্ত
---------

একজন অতিরিক্ত খেলোয়াড় অন্য খেলোয়াড়ের সাথে ক্যাচ নেবার ক্ষেত্রে অংশীদারত্ব করতে পারবেন। ১৮৮৪ সালে ইংল্যান্ড ও অস্ট্রেলিয়ার মধ্যকার খেলায় অস্ট্রেলীয় অধিনায়ক বিলি মারডক ইংল্যান্ডের পক্ষে অতিরিক্ত খেলোয়াড় হিসেবে অংশগ্রহণ করেন ও দলীয় সঙ্গী টাপ স্কটের ক্যাচ নেন যা টেস্ট ক্রিকেটের ইতিহাসে প্রথম ঘটনা।

কেবলমাত্র দুইজন ব্যাটসম্যান টেস্ট ক্রিকেট থেকে রিটায়ার্ড আউট হয়েছেন। উভয় ঘটনাই একই টেস্টে ঘটেছে ২০০১ সালে। কলম্বোতে অনুষ্ঠিত ২য় টেস্টে বাংলাদেশের বিপক্ষে শ্রীলঙ্কান ব্যাটসম্যান মারভান আতাপাত্তু ও মাহেলা জয়াবর্ধনে এ উদাহরণের সূচনা করেন।

তথ্যসূত্র
---------

1. ↑  "Scorecard Test No. 1049"। Cricinfo.com।
2. ↑  "Scorecard Test No. 15"। Cricinfo.com।
3. ↑  Frindall, Bill (২০০৯)। *Ask Bearders*। BBC Books। পৃষ্ঠা 46। আইএসবিএন 978-1-84607-880-4। সংগ্রহের তারিখ ১১ জুন ২০১১।
4. ↑  Cricinfo scorecard 2nd Test Sri Lanka vs Bangaladesh at Colombo 6-10 September 2001

| * দে
* স
ক্রিকেটে অবস্থান |
| --- |
| ফিল্ডিং পক্ষ | বোলার (পেস বোলার **·**  স্পিন বোলার) **·**  উইকেট-রক্ষক **·**  ফিল্ডসম্যান **·**  স্লিপ **·**  অতিরিক্ত খেলোয়াড় |
| ব্যাটিং পক্ষ | ব্যাটসম্যান **·**  ব্যাটিং অর্ডার **·**  রানার |
| অন্যান্য | অধিনায়ক **·**  অল-রাউন্ডার |
| খেলোয়াড়-বহির্ভূত | স্কোরার **·**  আম্পায়ার **·** রেফারি **·**  থার্ড আম্পায়ার **·**  সংরক্ষিত আম্পায়ার **·**  ফিজিওথেরাপিস্ট |
**স্বধর্ম** (সংস্কৃত: स्वधर्म) হলো হিন্দুধর্মে ব্যবহৃত শব্দ যা একজন ব্যক্তির কর্তব্যকে তার সামাজিক শ্রেণী, বর্ণ বা প্রাকৃতিক স্বভাব অনুযায়ী মনোনীত করে, যা তাকে অবশ্যই অনুসরণ করতে হবে।

স্বধর্ম শব্দটি স্ব (স্বীয়, যথাযথ) ও ধর্ম (আইন, কর্তব্য) শব্দদ্বয়ের সমন্বয়ে গঠিত।

সাহিত্য
-------

### ভগবদ্গীতা

শব্দটি ভগবদ্গীতায় ব্যবহৃত হয়েছে:

> 
> श्रेयान्स्वधर्मो विगुणः परधर्मात्स्वनुष्ठितात्।  
> 
> स्वधर्मे निधनं श्रेयः परधर्मो भयावहः॥   
> 
>   
> 
> শ্রেয়ান্ স্বধর্মো বিগুণঃ পরধর্মাৎ স্বনুষ্ঠিতাৎ।  
> 
> স্বধর্মে নিধনং শ্রেয়ঃ পরধর্মো ভয়াবহঃ॥  
> 
>   
> 
> স্বধর্মের বিধান দোষযুক্ত হলেও উত্তমরূপী পরধর্মের বিধান থেকে উৎকৃষ্ট। স্বধর্ম সাধনে যদি মৃত্যু হয়, তাও মঙ্গলজনক, কিন্তু পরধর্ম বিপজ্জনক। (ভগবদ্গীতা, ৩:৩৫)  
> 
>   
> 
> श्रेयान्स्वधर्मो विगुण: परधर्मात्स्वनुष्ठितात्।  
> 
> स्वभावनियतं कर्म कुर्वन्नाप्‍नोति किल्बिषम्॥   
> 
>   
> 
> শ্রেয়ান্ স্বধর্মো বিগুণঃ পরধর্মাৎ স্বনুষ্ঠিতাৎ।  
> 
> স্বভাবনিয়তং কর্ম কুর্বন্নাপ্নোতি কিল্বিষম্॥  
> 
>   
> 
> উত্তম রূপে অনুষ্ঠিত পরধর্ম অপেক্ষা অসম্যক রূপে অনুষ্ঠিত স্বধর্মই শ্রেয়। মানুষ স্বভাব-বিহিত কর্ম করে কোন পাপ প্রাপ্ত হয় না। (ভগবদ্গীতা, ১৮:৪৭)
> 
> 
> 

শ্রী অরবিন্দের মতে, "প্রকৃতিতে আমাদের প্রত্যেকের নিজস্ব হওয়ার নীতি ও অভিপ্রায় আছে; প্রতিটি আত্মা আত্ম-চেতনার শক্তি যা তার মধ্যে ঐশ্বরিক ধারণা তৈরি করে এবং এর প্রগতিশীল স্ব-অনুসন্ধান, ক্রমাগত পরিবর্তিত স্ব-অভিব্যক্তি, আপাতদৃষ্টিতে অনিশ্চিত কিন্তু গোপনে অনিবার্য পূর্ণতা বৃদ্ধির মতো ক্রিয়া ও বিবর্তনের দ্বারা পরিচালিত হয়। এটাই আমাদের স্বভাব, আমাদের নিজস্ব প্রকৃতি; এটাই হচ্ছে আমাদের সত্তার সত্য যা এখন বিশ্বের বিভিন্ন হয়ে ওঠার মধ্যে ধ্রুবক আংশিক অভিব্যক্তি খুঁজে পাচ্ছে। এই স্বভাব দ্বারা নির্ধারিত কর্মের নিয়ম হল আমাদের স্ব-আকৃতি, কার্য, কাজ, আমাদের স্বধর্মের সঠিক নিয়ম।"

তথ্যসূত্র
---------

1. ↑  Jean Filliozat, Dharma, Encyclopædia Universalis, French:
2. ↑  "Sanskritdictionary.com: Definition of svadharma"। *sanskritdictionary.com*। সংগ্রহের তারিখ ২৮ অক্টোবর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Universalis, Encyclopædia। "BRAHMANISME"। *Encyclopædia Universalis* (ফরাসি ভাষায়)। সংগ্রহের তারিখ ২০২৩-১০-২৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Bg. 3.35
5. ↑  The Bhagavad Gita as translated by Sri Aurobindo, Chapter III Karmayoga, 35; "Better is one's own law of works, swadharma, though in itself faulty than an alien law well-wrought out; death in one's own law of being is better, perilous is it to follow an alien law."
6. ↑  Bg. 18.47
7. ↑  The Bhagavad Gita as translated by Sri Aurobindo Chapter XVIII Renunciation and Moksha, 47; "Better is one's own law of works, though in itself faulty, than an alien law well-wrought out. One does not incur sin when one acts in agreement with the law of one's own nature [svabhāva]."
8. ↑  Sri Aurobindo, Essays on the Gita, Second Series, Part II, Chapter 20, Swabhava and Swadharma, pg. 502,
ডিএনএ জুড়তে সাহায্যকারী উৎসেচকের জন্য ডিএনএ লাইগেজ দেখুন।
লাইপেজ নিবন্ধের সাথে বিভ্রান্ত হবেন না।
**লাইগেজ** (ইংরেজি: Ligase) হল একটি উৎসেচক পরিবার যারা মূলত দুটি অণুর মধ্যে নতুন রাসায়নিক বন্ধন গঠনের দ্বারা তাদের পরস্পর জুড়তে সাহায্য করে। এটি সাধারণত একটি অণুতে ছোট দুটি রাসায়নিক গ্রুপের আর্দ্র বিশ্লেষণ দ্বারা হয় বা জল বিয়োজন দ্বারা হয়, যার ফলে সাধারণত নতুন C-O, C-S, বা C-N বন্ড গঠিত হয়। উদাহরণস্বরূপ, ডিএনএ লাইগেজ ফসফোডাইএস্টার বন্ধন তৈরি করে নিউক্লিক অ্যাসিডের দুটি পরিপূরক খণ্ডের সাথে যোগ করে দিতে পারে এবং প্রতিলিপির সময় দ্বিতন্ত্রী ডিএনএ-তে উদ্ভূত একতন্ত্রী টুকরোগুলি মেরামত করতে পারে।

যদি দুটি অণু A ও B হয়, তাদের ওপর লাইগেজ উৎসেচক ক্রিয়া করলে নিম্নরূপ বিক্রিয়া ঘটে:

A-OH + B-H → A–B + H2O

নামকরণ
------

ল্যাটিন শব্দ *ligāre* (যার অর্থ জুড়ে যাওয়া) থেকে "Lig" ও উৎসেচকের জন্য নির্ধারিত অনুসর্গ "ase", মিলিত হয়ে Ligase তৈরী হয়েছে। আক্ষরিক অর্থ যে উৎসেচক জুড়ে যেতে সাহায্য করে।

লাইগেজের নামকরণ অসামঞ্জস্যপূর্ণ এবং তাই এই উৎসেচকগুলি সাধারণত বিভিন্ন নামে পরিচিত। সাধারণত, লাইগেজের সাধারণ নামের মধ্যে "লাইগেজ" শব্দটি অন্তর্ভুক্ত থাকে, যেমন ডিএনএ লাইগেজ, উৎসেচী যা সাধারণত আণবিক জীববিজ্ঞান পরীক্ষাগারে ডিএনএ খণ্ডকে একত্রিত করতে ব্যবহৃত হয়। যাইহোক, অনেকে সাধারণ নাম এর পরিবর্তে "সিনথেটেজ" বা "সিনথেজ" শব্দটি ব্যবহার করে, কারণ এগুলি নতুন অণু সংশ্লেষণ করতে (synthesis) ব্যবহৃত হয়। এছাড়াও কিছু লাইগেজ রয়েছে যেগুলি "কার্বক্সিলেজ" নামটি ব্যবহার করে নির্দেশ করে যে উৎসেচক বিশেষভাবে একটি কার্বক্সিলেশন প্রতিক্রিয়ায় অনুঘটকের কাজ করে।

উল্লেখ্য: জৈব রাসায়নিক নামকরণ কখনও কখনও সিনথেটেজ থেকে সিন্থেজকে আলাদা করেছে এবং কখনও কখনও শব্দগুলিকে প্রতিশব্দ হিসাবে বিবেচনা করেছে। সাধারণত, দুটি পদ পরস্পর বিনিময়যোগ্যভাবে ব্যবহৃত হয় এবং উভয়ই লাইগেজকে বর্ণনা করতে ব্যবহৃত হয়।

শ্রেণিবিভাগ
-----------

এইসমস্ত উৎসেচক শ্রেণীর উৎসেচক কমিশন সংখ্যার আদ্যসংখ্যাটি **৬** দ্বারা নির্দেশিত হয়। লাইগেজ শ্রেণীকে ছয়টি উপশ্রেণীতে ভাগ করা যায়:

* ইসি ৬.১ কার্বন-অক্সিজেন বন্ধন সৃষ্টি করে
* ইসি ৬.২ কার্বন-সালফার বন্ধন সৃষ্টি করে
* ইসি ৬.৩ কার্বন-নাইট্রোজেন বন্ধন সৃষ্টি করে (যেমন আর্জিনিনোসাক্সিনেট সিনথেটেজ)
* ইসি ৬.৪ কার্বন-কার্বন বন্ধন সৃষ্টি করে, যেমন অ্যাসিটাইল-কোএ কার্বক্সিলেজ
* ইসি ৬.৫ ফসফোডাইএস্টার বন্ধন সৃষ্টি করে, যেমন ডিএনএ লাইগেজ
* ইসি ৬.৬ নাইট্রোজেন-ধাতু বন্ধন সৃষ্টি করে, যেমন চিলেটেজ

ঝিল্লি-সংযুক্ত লাইগেজ
---------------------

কিছু লাইগেজ জৈবিক ঝিল্লির সাথে পেরিফেরাল মেমব্রেন প্রোটিন হিসাবে যুক্ত হয় বা একটি একক ট্রান্সমেমব্রেন হেলিক্স-এর মাধ্যমে আটকে থাকে, উদাহরণস্বরূপ কিছু ইউবিকুইটিন লাইগেজ সম্পর্কিত প্রোটিন।

তথ্যসূত্র
---------

1. ↑  "IntEnz - EC 6"। *www.ebi.ac.uk*। সংগ্রহের তারিখ ২০২৩-০৫-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Synthetases - Ligases - Enzymes - Products"। *www.axonmedchem.com*। সংগ্রহের তারিখ ২০২৩-০৫-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Superfamilies of single-pass transmembrane ligases in Membranome database
**এডওয়ার্ড অষ্টম** (এডওয়ার্ড আলবার্ট ক্রিশ্চিয়ান জর্জ অ্যান্ড্রু প্যাট্রিক ডেভিড; 23 জুন 1894 - 28 মে 1972), যিনি পরবর্তীতে **উইন্ডসরের ডিউক** নামে পরিচিতি লাভ করেন, তিনি 20 জানুয়ারী 1936 হতে যুক্তরাজ্য এবং ব্রিটিশ সাম্রাজ্যের আধিপত্যি এবং ভারতের সম্রাট হন যা একই বছরের ডিসেম্বরে তার পদত্যাগ পর্যন্ত বহাল ছিল। 

এডওয়ার্ড তার প্রপিতামহ রানী ভিক্টোরিয়ার রাজত্বকালে ইয়র্কের ডিউক এবং ডাচেসের জ্যেষ্ঠ সন্তান হিসেবে জন্মগ্রহণ করেন, পরে রাজা পঞ্চম জর্জ এবং কুইন মেরি । তার পিতা রাজা হিসেবে স্থলাভিষিক্ত হওয়ার সাত সপ্তাহ পর তাকে তার 16 তম জন্মদিনে প্রিন্স অফ ওয়েলস ঘোষণা করা হয়েছিল। একজন যুবক হিসাবে, এডওয়ার্ড প্রথম বিশ্বযুদ্ধের সময় ব্রিটিশ সেনাবাহিনীতে কাজ করেছিলেন এবং তার বাবার পক্ষে বেশ কয়েকটি বিদেশ সফর ও করেছিলেন। প্রিন্স অফ ওয়েলস তার সৌন্দর্য এবং অনন্যসাধারণ প্রতিভার কারণে জনপ্রিয়তা অর্জন করেছিলেন এবং তার ফ্যাশন সেন্স সেই যুগের একটি প্রতীক হয়ে উঠেছিল। যুদ্ধ সমাপ্তির পরে, তার আচরণ উদ্বেগের কারণ হতে শুরু করে কারণ তিনি একাধিক যৌন সম্পর্কে জড়িত ছিলেন যা তার বাবা এবং ব্রিটিশ প্রধানমন্ত্রী স্ট্যানলি বাল্ডউইন উভয়কেই চিন্তিত করেছিল।

1936 সালে তার পিতার মৃত্যুর পর, এডওয়ার্ড হাউস অফ উইন্ডসরের দ্বিতীয় রাজা হন। নতুন রাজা আদালতের রিতি-নীতির প্রতি অধৈর্যতা দেখিয়েছিলেন এবং প্রতিষ্ঠিত সাংবিধানিক প্রথার প্রতি তার স্পষ্ট অবহেলার কারণে রাজনীতিবিদদের মধ্যে আতঙ্ক সৃষ্টি করেছিলেন। তার রাজত্ব শুরু হবার মাত্র কয়েক মাস পরে, ওয়ালিস সিম্পসনকে বিয়ে করার প্রস্তাব দেন যার কারণে একটি সাংবিধানিক সংকট দেখা দেয়। ওয়ালিস সিম্পসন একজন আমেরিকান যে তার প্রথম স্বামীকে তালাক দিয়েছিলেন এবং তার দ্বিতীয় স্বামীর সাথে বিবাহবিচ্ছেদের পথে ছিলেন। যুক্তরাজ্য এবং অধিরাজ্যের প্রধানমন্ত্রীরা এই বিয়ের বিরোধিতা করার পাশাপাশি এই যুক্তি দিয়েছিলেন যে একজন তালাকপ্রাপ্ত মহিলা যার দুজন জীবিত প্রাক্তন স্বামীর রয়েছে, তিনি সম্ভাব্য রাণীর সহধর্মিণী হিসাবে রাজনৈতিক এবং সামাজিকভাবে অগ্রহণযোগ্য। উপরন্তু, এই ধরনের বিবাহ চার্চ অফ ইংল্যান্ডের শীর্ষস্থানীয় প্রধান হিসাবে এডওয়ার্ডের মর্যাদার সাথে বিরোধপূর্ণ হবে, যা সেই সময়ে, প্রাক্তন স্বামী বেঁচে থাকলে বিবাহবিচ্ছেদের পরে পুনর্বিবাহকে স্বীকৃতি দেয় না। রাজা এডওয়ার্ড জানতেন যে তিনি যদি বিয়ের বিষয়ে অগ্রসর হন তবে বাল্ডউইন সরকার পদত্যাগ করবে, যার মাধ্যমে আবার একটি সাধারণ নির্বাচন অনুষ্ঠিত হবে এবং রাজনৈতিকভাবে নিরপেক্ষ সাংবিধানিক রাজা হিসাবে তার মর্যাদা নষ্ট হবে। যখন এটি স্পষ্ট হয়ে ওঠে যে তিনি সিম্পসনকে বিয়ে করে সিংহাসনে থাকতে পারবেন না এরপর তিনি সিংহাসন ত্যাগ করেন এবং তার স্থলাভিষিক্ত হয় তার ছোট ভাই জর্জ ষষ্ঠ । স্বল্পতম-শাসনকারী ব্রিটিশ রাজাদের মধ্যে এডওয়ার্ড ছিলেন একজন যিনি ৩২৬ দিন ক্ষমতায় ছিলেন।

তথ্যসূত্র
---------

1. ↑  Heard, Andrew (১৯৯০), *Canadian Independence*, Simon Fraser University, Canada, ২১ ফেব্রুয়ারি ২০০৯ তারিখে মূল থেকে আর্কাইভ করা, সংগ্রহের তারিখ ১ মে ২০১০ উদ্ধৃতি টেমপ্লেট ইংরেজি প্যারামিটার ব্যবহার করেছে (link)






1. 1 2  The instrument of abdication was signed on 10 December, and given legislative form by His Majesty's Declaration of Abdication Act 1936 the following day. The parliament of the Union of South Africa retroactively approved the abdication with effect from 10 December, and the Irish Free State recognised the abdication on 12 December.
**বারোরা** ভারতের ঝাড়খণ্ড রাজ্যের ধানবাদ জেলার ধানবাদ সদর মহকুমার বাগমারা সিডি ব্লকের একটি আদমশুমারি শহর।

ভূগোল
-----

অবস্থান
-------

বারোরা ২৩°৪৭′৪৩″ উত্তর ৮৬°১৩′৩৯″ পূর্ব﻿ / ﻿২৩.৭৯৫৩৮৯° উত্তর ৮৬.২২৭৫৮৯° পূর্ব﻿ / 23.795389; 86.227589 এ অবস্থিত।

পর্যালোচনা
----------

মানচিত্রে প্রদর্শিত অঞ্চল আপল্যান্ড কয়লাখনি দিয়ে প্রবাহিত একটি অংশ। দামোদর নদী দক্ষিণ সীমান্ত বরাবর প্রবাহিত [ছোট নাগপুর মালভূমি] সবচেয়ে গুরুত্বপূর্ণ নদী। দামোদরের বাইরের এলাকা একসময় ধানবাদ জেলার অংশ ছিল কিন্তু 2001 সালে বোকারো জেলায় স্থানান্তরকরা হয়। মানচিত্রে প্রদর্শিত এলাকার অধিকাংশই [বাগমারা (কমিউনিটি ডেভেলপমেন্ট ব্লক)] এর অংশ। বাগমারা সিডি ব্লকে জনসংখ্যার ৬৭% গ্রামাঞ্চলে এবং শহরাঞ্চলে ৩৩% বসবাস। ব্লকে ১৮টি [আদমশুমারি শহর] আছে, সব মানচিত্রে চিহ্নিত, রাজগঞ্জ যা জেলার উত্তর অংশের মানচিত্রে দেখানো হয়েছে। ধানবাদ পৌরস ং স্থার একটি অংশ কাটরা পর্যন্ত এই অঞ্চলে বিস্তৃত। ডিএমসি এলাকার স্থান প্রতিবেশী হিসাবে চিহ্নিত করা হয়। ডিএমসি এলাকার অধিকাংশ ই জেলার মধ্য ও দক্ষিণ অংশের জন্য মানচিত্রে দেখানো হয়। ভারত কোকিং কয়লার তিনটি কার্যকরী এলাকা এই অঞ্চলের মধ্যে সম্পূর্ণভাবে পরিচালিত হয় - কাটরা এলাকা, বারোরা এলাকা এবং ব্লক ২ এলাকা। পশ্চিম ঝরিয়া অঞ্চল এর মাহুদা সেক্টরও এই অঞ্চলে পরিচালিত হয়।

তথ্যসূত্র
---------